Maailma katusel ongi kõik nõnda lähedal, aga samas jääb ikka kaugeks... Tiibet on muutumas muuseumiks. Siinsamas on Potala  palee, üks arhitektuuriimedest, mille ehitamist alustati 7. sajandil, ja kõik teised kloostrid. Ometi on kõik need hooned, kus varem käis agar õppetöö, munkadest ja nunnadest peaaegu tühjad. Sajad kloostriasukad on teadmata kadunud: nad on heidetud vangi, süüdistatuna hiina võimu õõnestamises. Kloostreis aga istuvad purpurkuubedes libamungad, kes hoiavad kõigel silma peal.